Gerardo Martino

Cherardas Danielis „Tata“ Martinas (Gerardo Daniel Martino; g. 1962 m. lapkričio 20 d.) – buvęs Argentinos futbolininkas, žaidęs saugo pozicijoje, vėliau – futbolo treneris.

 Karjera 
Per savo futbolininko karjerą Martinas daugiausia žaidė gimtojo Rosarijo miesto klube „Newell's Old Boys“. Trumpai rungtyniavo Ispanijoje, Ekvadore, karjerą baigė Čilės klube „C.D. O’Higgins“. Martinas „Newell’s Old Boys“ klubo fanų išrinktas geriausiu visų laikų klubo žaidėju.

Trenerio karjeros pradžioje dirbo su žemesnių lygų Argentinos klubais. 2002 m. tapo Paragvajaus klubo „Libertad“ treneriu ir su juo 2 kart iš eilės tapo šalies čempionu, po pertraukos iškovojo šį titulą trečią kartą. Martinas 2006 m. paskirtas Paragvajaus rinktinės treneriu. Nors Copa America čempionate aukštų rezultatų pasiekti nepavyko, tačiau jo vadovaujama komanda užtikrintai įveikė atranką į 2010 m. pasaulio čempionatą. Pasaulio čempionate Martino komandai pavyko pasiekti istorinį laimėjimą – patekti į ketvirtfinalį. Jame po atkaklios kovos 0:1 pralaimėta Ispanijai. Po čempionato treneris ketino pasitraukti iš posto, bet buvo įkalbėtas treniruoti komandą 2011 m. Copa America čempionate. Ten jo auklėtiniai pasiekė finalą, kuriame pralaimėjo Urugvajui. Pats treneris tame čempionate net du kartus buvo išvarytas iš aikštės už ginčus su teisėjais ir praleido finalo varžybas tribūnose.

2013–2014 m. sezone dirbo „Barcelona“ klube, bet didesnių laimėjimų nepasiekė. Vėliau su Argentinos rinktine laimėjo 3 sidabro medalius (pasaulio čempionato ir 2 Copa América turnyro). 2019 m. Martinas tapo Meksikos rinktinės treneriu, su komanda laimėjo Aukso taurę.

 Laimėjimai 

 Žaidėjo karjera 
Newell’s Old Boys
 Primera División Argentina (3): 1987–88, 1990–91, 1992 Clausura

 Trenerio karjera 
Libertad
 Primera División de Paraguay (3): 2002, 2003, 2006 m.
Cerro Porteño
 Primera División de Paraguay (1): 2004 m.

 Copa America, 2 vieta: 2011 m.

 Copa America, 2 vieta: 2015, 2016 m.
 Pasaulio futbolo čempionatas, 2 vieta: 2014 m.
Barcelona
 Supercopa de España: 2013 m.
Atlanta United
 MLS taurė: 2018 m.
 CONCACAF Aukso taurė: 2019 m.Asmeniniai Pietų Amerikos metų treneris (1)''': 2007

 Išnašos 

 Nuorodos 


Kategorija:Argentinos futbolininkai
Kategorija:Argentinos futbolo treneriai